אראנוקה

אראנוקה (באנגלית: Aranuka) הוא אטול אלמוגים המצוי במרכז האוקיינוס השקט. האטול הוא אחד האיים בשרשרת איי גילברט שבקיריבטי. האי ממוקם צפונים לקו המשווה. שטחו של האי 13.3 קמ"ר ומתגוררים בו כ-1000 תושבים. האטול משולש בצורתו, והוא גדול בשטחו מאטול אופייני. האטול מורכב למעשה משני איים - הדרומי, בואריקי היוצר את בסיס המשולש, והצפוני טאקאנג היוצר את קודקוד המשולש. האיים מקושרים זה לזה ברצועת חול. במרכז, בין שני האיים, מצויה הלגונה. בחלקו הצפוני של האי בואריקי מצוי משטח נחיתה. קישורים חיצוניים